作者：魏了翁
词牌/韵律：贺新郎

paragraphs: 此别情何限。
最关情、一林醒石，重湖宾雁。
几度南楼携手上，十二阑干凭暖。
肯容我、樽前疏散。
底事匆匆催人去，黯西风、别恨千千万。
截不断，整仍乱。
三年瞥忽如飞电。
记从前、心情双亮，意词交划。
千古黎苏登临意，人道於今重见。
又分付、水流冰冸。
满腹馀疑今谁问，上牛头、净拭乾坤眼。
聊尔耳，恐不免。